Man skiet polisieman, homselfAo. Kay Makhubela, ŉ polisiewoordvoerder, het gesê die voorval het in die Thembelihle informele nedersetting in Lenasia, Gauteng, plaasgevind. “Die man het ŉ vuurwapen te voorskyn gebring en die 33-jarige polisiebeampte aan die linkerkant van sy bors geskiet,” het Makhubela gesê. Die man het daarna in die informele nedersetting ingehardloop waar hy homself in die bolyf geskiet het. “Die man is op die toneel dood. Die polisiebeampte is na ŉ hospitaal geneem vir verdere behandeling,” het Makhubela gesê.